钦定古今图书集成/明伦汇编/宫闱典/第050卷 > 太祖郭宁妃
## 钦定古今图书集成/明伦汇编/宫闱典/第050卷 > 太祖郭宁妃

按《明外史？后妃传》：皇宁妃郭氏，濠人郭山甫女。山甫善相人，太祖微时过其家，山甫相之，大惊曰：“‘公相贵
不可言’。因谓诸子子兴英曰：‘吾相汝曹，皆可封侯者’。”
以此。亟遣从渡江，并遣妃侍太祖。后封皇宁妃，生鲁
王檀。李淑妃薨，妃摄六宫事。山甫累赠营国公，子兴
英皆以功封侯，自有传。

按《椒宫旧事》：皇妃郭氏，山甫之女也。高皇微时过临
淮，山甫见之惊异，急具馔与交欢。酒酣跪上，备陈天
表之异，他日贵不可言，幸无相忘。上去，山甫语诸子：
“吾视若曹皆非田舍郎，往往可封侯，今始知皆以此。
公，宜谨事之。”复以女入侍。从渡江，协孝慈以肇家。孝
慈崩，尝摄六宫事，号皇妃，追封山甫营国公。